钦定古今图书集成/明伦汇编/氏族典/第423卷 > 《廖用贤尚友录》 > 阮瞻
## 钦定古今图书集成/明伦汇编/氏族典/第423卷 > 《廖用贤尚友录》 > 阮瞻

按《晋书阮籍传》：“籍兄子咸，咸子瞻，字千里，性清虚寡
欲，善弹琴。东海王越镇许昌，以瞻为记室参军。永嘉
中，为太子舍人。瞻素执《无鬼论》，忽有一客通名诣瞻瞻与之言及鬼神之事，反复甚苦，客遂屈，乃作色曰：
‘仆便是鬼’。于是变为异形，须臾消灭。瞻意色大恶，岁
馀病卒。”